સુરેન્દ્રનગર જિલ્લામાં જિલ્લા પંચાયત સંચાલિત ૧ હજારથી વધુ પ્રાથમિક શાળાઓમાં ૭ હજારથી વધુ શિક્ષકો કામગીરી કરી રહ્યા છે. આ શિક્ષકોના પ્રશ્નોને વાંચા આપનાર જિલ્લા પ્રાથમિક શિક્ષક સંઘની ૧૨ વર્ષ બાદ ચૂંટણી જાહેર થઈ હતી. આથી જિલ્લા સંઘના પ્રમુખ અને મહામંત્રી સહિતના હોદ્દેદારોનો ચૂંટણી માટે રવિવારે મતદાન યોજાયુ હતું. જેમાં પ્રમુખ તરીકે દેવાભાઈ સભાડ અને મહામંત્રી પદે ગંભીરસિંહ બોરાણાની વરણી થતા ૧૨ વર્ષે પરિવર્તનો પવન ફૂંકાયો હતો.